title: A Bizottság (EU) 2022/495 ajánlása (2022. március 25.) a furán és az alkilfuránok élelmiszerekben való jelenlétének nyomon követéséről

text:
               2022.3.28.

               HU

               Az Európai Unió Hivatalos Lapja

               L 100/60

      A BIZOTTSÁG (EU) 2022/495 AJÁNLÁSA
      (2022. március 25.)
      a furán és az alkilfuránok élelmiszerekben való jelenlétének nyomon követéséről
      AZ EURÓPAI BIZOTTSÁG,
      tekintettel az Európai Unió működéséről szóló szerződésre és különösen annak 292. cikkére,
      mivel:

                  (1)

                  A furán és az alkilfuránok, amelyek magukban foglalják a metil-furánokat, például a 2-metil-furánt, a 3-metil-furánt és a 2,5-dimetil-furánt, olyan technológiai szennyező anyagok, amelyek a hőkezelés során keletkeznek az élelmiszerekben.

                  (2)

                  Az Európai Élelmiszerbiztonsági Hatóság (EFSA) élelmiszerláncba bekerülő szennyező anyagokkal foglalkozó tudományos testülete 2017-ben tudományos véleményt (1) fogadott el a furán és a metil-furánok élelmiszerekben való jelenléte által a közegészségre jelentett kockázatokról. A Hatóság arra a következtetésre jutott, hogy a furánnak való kitettség jelenlegi szintje egészségügyi szempontból aggodalomra ad okot. Ami a metil-furánokat illeti, a vélemény arra a következtetésre jutott, hogy azok jelentősen növelhetik a furánnak és az alkilfuránoknak való teljes kitettség mértékét, és ezáltal az egészségügyi aggályokat. A metil-furánok élelmiszerekben való jelenlétére vonatkozó adatok hiánya miatt azonban az EFSA további adatok előállítását javasolta ezen a területen. A jelentések szerint a furán és az alkilfuránok kávéban, üveges bébiételekben, fogyasztásra kész levesekben, burgonyaszirmokban, gyümölcslevekben, reggeli gabonapelyhekben, kekszekben, sós kekszekben és ropogós kenyerekben fordulnak elő.

                  (3)

                  A 2-metil-furán és a 3-metil-furán a jelenleg rendelkezésre álló elemzési módszerekkel mennyiségileg megbízhatóan meghatározható, míg a 2,5-dimetil-furán megbízható elemzéséhez további munkára van szükség. Ha azonban az alkalmazott elemzési módszer ezt lehetővé teszi, helyénvaló lenne elemezni és mennyiségileg meghatározni a 2,5-dimetil-furánt, valamint jelenteni az adatokat.

                  (4)

                  Ezenkívül a tudományos szakirodalom nemrégiben rámutatott a metil-furánoktól eltérő alkilfuránokkal kapcsolatos élelmiszer-szennyező anyagok, például a 2-pentil-furán és a 2-etil-furán jelenlétére. Ezért helyénvaló lenne elemezni és mennyiségi meghatározni az ilyen további alkilfuránokat (nem metil-furánok), feltéve, hogy az elemzési módszer erre a célra megbízható.

                  (5)

                  A furán és az alkilfuránok nyomonkövetési eredményeinek megbízhatónak és összehasonlíthatónak kell lenniük. Ezért helyénvaló utasításokat adni a mintavételre és az analitikai teljesítőképesség kritériumaira vonatkozóan.

                  (6)

                  Az Európai Bizottság megbízta az EFSA-t, hogy gyűjtse össze az élelmiszerekben és takarmányokban előforduló vegyi szennyező anyagokra vonatkozó összes rendelkezésre álló adatot. Ezeket az adatokat az EFSA élelmiszerekben és takarmányokban előforduló szennyező anyagokról szóló tudományos szakvéleményeiben és jelentéseiben használják fel.

                  (7)

                  Ezért helyénvaló javasolni az élelmiszerekben található furán és alkilfuránok nyomon követését és az adatok EFSA-nak való jelentését.

            ELFOGADTA EZT AZ AJÁNLÁST:

                  1.

                  A tagállamoknak az élelmiszer-vállalkozók aktív bevonásával nyomon kell követniük a furán, a 2-metil-furán és a 3-metil-furán jelenlétét az élelmiszerekben, különösen a kávéban, az üveges bébiételekben (beleértve a tartályokban, tubusokban és tasakokban tárolt bébiételeket is), a fogyasztásra kész levesekben, a burgonyaszirmokban, a gyümölcslevekben, a reggeli gabonapelyhekben, a kekszekben, a sós kekszekben és a ropogós kenyérben.

                  2.

                  A minták reprezentativitásának biztosítása érdekében a tagállamoknak a 333/2007/EK bizottsági rendelet (2) mellékletének B. részében megállapított mintavételi eljárásokat kell követniük. Az élelmiszer-vállalkozóknak is ezt a mintavételi eljárást vagy egy azzal egyenértékű mintavételi eljárást kell alkalmazniuk, biztosítva a minta reprezentativitását.

                  3.

                  A kávéban és az üveges bébiételekben jelen lévő furán, 2-metil-furán és 3-metil-furán elemzéséhez a tagállamoknak és az élelmiszer-vállalkozóknak olyan módszert kell alkalmazniuk, amely megfelel a következő kritériumoknak:

                                 Paraméter

                                 Kritérium

                              Specifikusság

                              Mátrix – vagy spektrális interferenciától mentes

                              Vakérték

                              Kevesebb, mint a kimutatási határ (LOD)

                              Megismételhetőség (RSDr)

                              A (módosított) Horwitz-egyenletből levezetett RSDR 0,66-szorosa

                              Reprodukálhatóság (RSDR)

                              A (módosított) Horwitz-egyenletből levezetve

                              Visszanyerés

                              80–110 %

                              Kimutatási határ (LOD)

                              Az LOQ háromtizede

                              Meghatározási határ (LOQ)

                              Kávé esetében: legfeljebb 20 μg/kg
                              Üveges bébiételek esetében: 5 μg/kg

                        A furán kávétól és üveges bébiételektől eltérő élelmiszerekben való elemzéséhez a tagállamoknak és az élelmiszer-vállalkozóknak olyan módszert kell alkalmazniuk, amely megfelel ezeknek a kritériumoknak, és a meghatározási határ (LOQ) nem haladhatja meg az 5 μg/kg-ot.
                  A 2-metil-furán és a 3-metil-furán kávétól és üveges bébiételektől eltérő élelmiszerekben való elemzéséhez a laboratóriumoknak minőség-ellenőrzési eljárásokkal kell rendelkezniük, hogy biztosítani tudják a kapott analitikai eredmények megbízhatóságát, figyelembe véve, hogy az LOQ nem haladhatja meg az 5 μg/kg-ot.

                  4.

                  Amennyiben az alkalmazott analitikai módszer lehetővé teszi a 2-metil-furántól és a 3-metil-furántól eltérő alkilfuránok meghatározását, a tagállamoknak és az élelmiszer-vállalkozóknak meg kell határozniuk ezeket az alkilfuránokat.

                  5.

                  A tagállamoknak és az élelmiszer-vállalkozóknak minden év június 30-áig be kell nyújtaniuk a nyomonkövetési eredményeket az EFSA-nak, összhangban az élelmiszer- és takarmányügyi standard mintaleírásra vonatkozó EFSA-iránymutatással, valamint az EFSA további egyedi jelentéstételi követelményeivel (3).

         Kelt Brüsszelben, 2022. március 25-én.

               a Bizottság részéről

            Stella KYRIAKIDES

               a Bizottság tagja

         (1)  EFSA CONTAM Panel (EFSA Panel on Contaminants in the Food Chain), Scientific opinion on the risks for public health related to the presence of furan and methylfurans in food (Szakvélemény a furán és a metil-furán élelmiszerekben való jelenlétével járó közegészségügyi kockázatokról). EFSA Journal 2017;15(10):5005, 142 o. https://doi.org/10.2903/j.efsa.2017,5005

         (2)  A Bizottság 333/2007/EK rendelete (2007. március 28.) az élelmiszerekben előforduló ólom, kadmium, higany, szervetlen vegyületben lévő ón, 3-MCPD és policiklikus aromás szénhidrogének mennyiségének hatósági ellenőrzése céljából végzett mintavétel és vizsgálat módszereinek megállapításáról (HL L 88., 2007.3.29., 29. o.).

         (3)  https://www.efsa.europa.eu/en/call/call-continuous-collection-chemical-contaminants-occurrence-data-0


title: A Tanács (EU) 2021/1459 ajánlása (2021. szeptember 9.) az Európai Unióba irányuló, nem alapvetően szükséges utazások ideiglenes korlátozásáról és e korlátozás esetleges feloldásáról szóló (EU) 2020/912 tanácsi ajánlás módosításáról

text:
                  2021.9.10.

                  HU

                  Az Európai Unió Hivatalos Lapja

                  L 320/1

         A TANÁCS (EU) 2021/1459 AJÁNLÁSA
         (2021. szeptember 9.)
         az Európai Unióba irányuló, nem alapvetően szükséges utazások ideiglenes korlátozásáról és e korlátozás esetleges feloldásáról szóló (EU) 2020/912 tanácsi ajánlás módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 77. cikke (2) bekezdése b) és e) pontjára, valamint 292. cikke első és második mondatára,
         mivel:

                     (1)

                     A Tanács 2020. június 30-án elfogadta az Európai Unióba irányuló, nem alapvetően szükséges utazások ideiglenes korlátozásáról és e korlátozás esetleges feloldásáról szóló ajánlást (1) (a továbbiakban: a tanácsi ajánlás).

                     (2)

                     Az említett időpont óta a Tanács elfogadta az Európai Unióba irányuló, nem alapvetően szükséges utazások ideiglenes korlátozásáról és e korlátozás esetleges feloldásáról szóló (EU) 2020/912 tanácsi ajánlás módosításáról szóló (EU) 2020/1052 (2), (EU) 2020/1144 (3), (EU) 2020/1186 (4), (EU) 2020/1551 (5), (EU) 2020/2169 (6), (EU) 2021/89 (7), (EU) 2021/132 (8), (EU) 2021/767 (9), (EU) 2021/892 (10), (EU) 2021/992 (11), (EU) 2021/1085 (12), (EU) 2021/1170 (13) és (EU) 2021/1346 (14) ajánlást.

                     (3)

                     A Tanács 2021. május 20-án elfogadta az Európai Unióba irányuló, nem alapvetően szükséges utazások ideiglenes korlátozásáról és e korlátozás esetleges feloldásáról szóló (EU) 2020/912 ajánlás módosításáról szóló (EU) 2021/816 tanácsi ajánlást (15), hogy naprakésszé tegye azokat a kritériumokat, amelyek alapján értékelik, hogy a harmadik országokból kiinduló, nem alapvetően szükséges utazások biztonságosak és engedélyezhetők-e.

                     (4)

                     A tanácsi ajánlás értelmében a tagállamoknak 2020. július 1-jétől kezdődően fokozatosan és koordinált módon fel kell oldaniuk az Európai Unióba irányuló, nem alapvetően szükséges utazásokra vonatkozó ideiglenes korlátozást a tanácsi ajánlás I. mellékletében felsorolt harmadik országok lakosai tekintetében. Az I. mellékletben említett harmadik országok jegyzékét a Tanácsnak kéthetente felül kell vizsgálnia, illetve adott esetben naprakésszé kell tennie a Bizottsággal és az érintett uniós ügynökségekkel és szolgálatokkal való szoros konzultációt követően, a tanácsi ajánlásban említett módszereken, kritériumokon és információkon nyugvó általános értékelés alapján.

                     (5)

                     A Tanács az azóta eltelt időszakban – a Bizottsággal és az érintett uniós ügynökségekkel és szolgálatokkal szoros konzultációt folytatva – megbeszéléseket tartott a tanácsi ajánlás I. mellékletében szereplő harmadik országok jegyzékének az (EU) 2021/816 ajánlással módosított tanácsi ajánlásban meghatározott kritériumok és módszerek alkalmazásával történő felülvizsgálatáról. E tárgyalások eredményeként az I. mellékletben szereplő harmadik országok jegyzékét módosítani kell. Uruguayt fel kell venni a jegyzékbe, Albániát, Azerbajdzsánt, Brunei Darussalam Államot, Japánt, Örményországot és Szerbiát pedig törölni kell a jegyzékből.

                     (6)

                     A határellenőrzés nem csupán azoknak a tagállamoknak az érdeke, amelyek külső határainál azt elvégzik, hanem valamennyi olyan tagállamé, amely megszüntette a belső határellenőrzést. A tagállamoknak ezért biztosítaniuk kell a külső határokon megtett intézkedések koordinációját, hogy szavatolják a schengeni térség megfelelő működését. Ennek érdekében 2021. szeptember 9-től kezdődően a tagállamoknak folytatniuk kell az Európai Unióba irányuló, nem alapvetően szükséges utazások ideiglenes korlátozásának koordinált feloldását az ezen ajánlással módosított tanácsi ajánlás I. mellékletében felsorolt harmadik országok, különleges közigazgatási területek, valamint egyéb entitások és területi hatóságok lakosai tekintetében.

                     (7)

                     Az Európai Unióról szóló szerződéshez és az EUMSZ-hez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt ennek az ajánlásnak az elfogadásában, az rá nézve nem kötelező és nem alkalmazandó. Mivel ez az ajánlás a schengeni vívmányokon alapul, Dánia az említett jegyzőkönyv 4. cikkének megfelelően az ezen ajánlásról szóló tanácsi döntést követő hat hónapos időszakon belül határoz arról, hogy azt végrehajtja-e.

                     (8)

                     Ez az ajánlás a schengeni vívmányok azon rendelkezéseinek továbbfejlesztését képezi, amelyek alkalmazásában Írország a 2002/192/EK tanácsi határozattal (16) összhangban nem vesz részt. Ennélfogva Írország nem vesz részt ennek az ajánlásnak az elfogadásában, az rá nézve nem kötelező és nem alkalmazandó.

                     (9)

                     Izland és Norvégia tekintetében ez az ajánlás az Európai Unió Tanácsa, valamint az Izlandi Köztársaság és a Norvég Királyság közötti, az utóbbiaknak a schengeni vívmányok végrehajtására, alkalmazására és fejlesztésére irányuló társulásáról szóló megállapodás értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK tanácsi határozat (17) 1. cikkének A. pontjában említett területhez tartoznak.

                     (10)

                     Svájc tekintetében ez az ajánlás az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodás értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK határozatnak (18) a 2008/146/EK tanácsi határozat (19) 3. cikkével együtt értelmezett 1. cikke A. pontjában említett területhez tartoznak.

                     (11)

                     Liechtenstein tekintetében ez az ajánlás az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz való csatlakozásáról szóló jegyzőkönyv értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK határozatnak (20) a 2011/350/EU határozat (21) 3. cikkével együtt értelmezett 1. cikke A. pontjában említett területhez tartoznak,

               ELFOGADTA EZT AZ AJÁNLÁST:
         Az (EU) 2020/1052, az (EU) 2020/1144, az (EU) 2020/1186, az (EU) 2020/1551, az (EU) 2020/2169, az (EU) 2021/89, az (EU) 2021/132, az (EU) 2021/767, az (EU) 2021/816, az (EU) 2021/892, az (EU) 2021/992, az (EU) 2021/1085, az (EU) 2021/1170 és az (EU) 2021/1346 ajánlással módosított, az Európai Unióba irányuló, nem alapvetően szükséges utazások ideiglenes korlátozásáról és e korlátozás esetleges feloldásáról szóló (EU) 2020/912 tanácsi ajánlás a következőképpen módosul:

                     1.

                     A tanácsi ajánlás 1. pontjának első bekezdése helyébe a következő szöveg lép:

                                 „1.

                                 A tagállamoknak 2021. szeptember 9-től kezdődően fokozatosan és koordinált módon fel kell oldaniuk az Európai Unióba irányuló, nem alapvetően szükséges utazásokra vonatkozó ideiglenes korlátozást az I. mellékletben felsorolt harmadik országok lakosai tekintetében.”

                     2.

                     Az ajánlás I. mellékletének helyébe a következő szöveg lép:

                           „I. MELLÉKLET
                           Azon harmadik országok, különleges közigazgatási területek, valamint egyéb entitások és területi hatóságok, amelyek lakosait nem érintheti az EU-ba irányuló, nem alapvetően szükséges utazásokra vonatkozó, a külső határokon alkalmazott ideiglenes korlátozás:
                           I.   ÁLLAMOK

                                       1.

                                       AUSZTRÁLIA

                                       2.

                                       BOSZNIA-HERCEGOVINA

                                       3.

                                       KANADA

                                       4.

                                       JORDÁNIA

                                       5.

                                       ÚJ-ZÉLAND

                                       6.

                                       KATAR

                                       7.

                                       MOLDOVAI KÖZTÁRSASÁG

                                       8.

                                       SZAÚD-ARÁBIA

                                       9.

                                       SZINGAPÚR

                                       10.

                                       DÉL-KOREA

                                       11.

                                       UKRAJNA

                                       12.

                                       URUGUAY

                                       13.

                                       KÍNA (*1)

                                 II.   A KÍNAI NÉPKÖZTÁRSASÁG KÜLÖNLEGES KÖZIGAZGATÁSI TERÜLETEI

                                       Hongkong Különleges Közigazgatási Terület

                                       Makaói Különleges Közigazgatási Terület

                                 III.   OLYAN ENTITÁSOK ÉS TERÜLETI HATÓSÁGOK, AMELYEKET LEGALÁBB EGY TAGÁLLAM NEM ISMER EL ÁLLAMKÉNT

                                       Tajvan

                        (*1)  a kölcsönösségre vonatkozó megerősítés függvényében"

            Kelt Brüsszelben, 2021. szeptember 9-én.

                  a Tanács részéről

                  az elnök

               G. DOVŽAN

            (1)  HL L 208. I, 2020.7.1., 1. o.

            (2)  HL L 230., 2020.7.17., 26. o.

            (3)  HL L 248., 2020.7.31., 26. o.

            (4)  HL L 261., 2020.8.11., 83. o.

            (5)  HL L 354., 2020.10.26., 19. o.

            (6)  HL L 431., 2020.12.21., 75. o.

            (7)  HL L 33., 2021.1.29., 1. o.

            (8)  HL L 41., 2021.2.4., 1. o.

            (9)  HL L 165. I, 2021.5.11., 66. o.

            (10)  HL L 198., 2021.6.4., 1. o.

            (11)  HL L 221., 2021.6.21., 12. o.

            (12)  HL L 235., 2021.7.2., 27. o.

            (13)  HL L 255., 2021.7.16., 3. o.

            (14)  HL L 306., 2021.8.31., 4. o.

            (15)  HL L 182., 2021.5.21., 1. o.

            (16)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

            (17)  HL L 176., 1999.7.10., 31. o.

            (18)  HL L 53., 2008.2.27., 52. o.

            (19)  A Tanács 2008/146/EK határozata (2008. január 28.) az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Közösség nevében történő megkötéséről (HL L 53., 2008.2.27., 1. o.).

            (20)  HL L 160., 2011.6.18., 21. o.

            (21)  A Tanács 2011/350/EU határozata (2011. március 7.) az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló, különösen a belső határokon történő ellenőrzés megszüntetéséhez és a személyek mozgásához kapcsolódó társulásáról szóló megállapodáshoz való csatlakozásáról szóló jegyzőkönyvnek az Európai Unió nevében történő megkötéséről (HL L 160., 2011.6.18., 19. o.).


title: Az Európai Központi Bank Ajánlása (2021. szeptember 7.) az Európai Unió Tanácsa számára a Banca d’Italia külső könyvvizsgálóiról (EKB/2021/41) 2021/C 370/01

text:
               2021.9.15.

               HU

               Az Európai Unió Hivatalos Lapja

               C 370/1

      AZ EURÓPAI KÖZPONTI BANK AJÁNLÁSA
      (2021. szeptember 7.)
      az Európai Unió Tanácsa számára a Banca d’Italia külső könyvvizsgálóiról
      (EKB/2021/41)
      (2021/C 370/01)
      AZ EURÓPAI KÖZPONTI BANK KORMÁNYZÓTANÁCSA,
      tekintettel az Európai Unió működéséről szóló szerződésre,
      tekintettel a Központi Bankok Európai Rendszere és az Európai Központi Bank Alapokmányára és különösen annak 27.1. cikkére,
      mivel:

                  (1)

                  Az Európai Központi Bank (EKB) és azon tagállamok, amelyek pénzneme az euro, nemzeti központi bankjainak beszámolóit az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálók ellenőrzik.

                  (2)

                  A Banca d’Italia jelenlegi külső könyvvizsgálójának, a BDO Italia S.p.A.-nak a megbízatása a 2020. pénzügyi év ellenőrzését követően megszűnt. Ezért külső könyvvizsgáló kinevezése szükséges a 2021. pénzügyi évtől.

                  (3)

                  A Banca d’Italia a Deloitte & Touche S.p.A.-t választotta külső könyvvizsgálójának a 2021-2022. pénzügyi évekre,

            ELFOGADTA EZT AZ AJÁNLÁST:
      Ajánlott, hogy a 2021–2022. pénzügyi évekre a Banca d’Italia külső könyvvizsgálójaként a Deloitte & Touche S.p.A.-t jelöljék ki.

         Kelt Frankfurt am Mainban, 2021. szeptember 7-én.

               az EKB elnöke

            Christine LAGARDE